**Pályázati Felhívás**

Környe Község Önkormányzata a tulajdonában lévő, 0626/1 hrsz-ú, kivett repülőtér művelési ágú, 49 ha 6266 m2 nagyságú ingatlanát bérbe adja, kizárólag állatok legeltetésére és a fűállomány lekaszálására.

**A pályázat 2022. május 16-án 14 óráig nyújtható be** elektronikusan epapir.gov.hu felületen, vagy az info@kornye.hu e-mail címre.

**A pályázatnak tartalmaznia kell:**

* természetes személy pályázó esetén: a pályázó nevét, anyja születési nevét, születési helyét és idejét, lakcímét, valamint egyéni vállalkozó pályázó esetén vállalkozói igazolványának számát, adószámát,
* gazdálkodó szervezet pályázó esetén: a pályázó nevét, székhelyét, cégbírósági lajstromszámát, adószámát
* a bérleti díj összegére vonatkozó ajánlatát,
* a pályázó nyilatkozatát arra vonatkozóan, hogy a bérbeadás pályázati hirdetményben megadott feltételeit elfogadva kíván bérleti szerződét kötni,
* a pályázó nyilatkozatát arra vonatkozóan, hogy nem áll fenn lejárt köztartozása, kivéve, ha annak megfizetésére haladékot kapott

**A pályázat nyertese:**

* A polgármesteri hivatal licittárgyalást tart, amennyiben több érvényes, azonos mértékű bérleti díjat tartalmazó pályázat érkezett.
* Nem részesülhet kedvező elbírálásban az a pályázó, akinek a Bérbeadóval szemben lejárt tartozása van.
* A pályázat nyertese a legmagasabb vételárat megajánló pályázó, és akit Környe Község Önkormányzata annak hirdet ki.
* A pályázat nyertese bérlőként jogosultságot szerez a pályázati feltételeknek megfelelő tartalmú bérleti szerződés megkötésére.
* Amennyiben a pályázat nyertese a kihirdetéstől számított 8 munkanapon belül nem köt bérleti szerződést a kiíróval a megajánlott bérleti díjon, a pályázat kiírója jogosult a következő legjobb ajánlatot tevőjével bérleti szerződést kötni.

A pályázat kiírója ajánlati kötelezettségét kizárja, a pályázat bármely szakában jogosult a bérleti szerződés megkötését megtagadni. Továbbá az Önkormányzat, mint bérbeadó fenntartja azon jogát, hogy a pályázat vonatkozásában nem hirdet nyertest.

**Környe Község Önkormányzata**